એક યુવતી હોય છે જે એક યુવાનનાં ઊંડા પ્રેમમાં હોય છે. તે યુવાન એક ખુબ જ ગુસ્સા વાળો વ્યક્તિ હોય છે, પરંતુ તે ખાતરી આપે છે કે તે લગ્ન પછી બદલાઈ જશે. પેલી યુવતી તેને પ્રેમ કરતી હોય છે માટે તેનો વિશ્વાસ કરે છે, કારણકે તે એવું માનવા માટે ઇચ્છતી હોય છે કે તે બદલાઈ જ જશે. માટે, તેઓ બન્ને પરણી જાય છે. લગ્ન પછી પતિ અત્યંત અત્યાચારી બની જાય છે. પ્રથમ વર્ષે તો તે યુવતી પોતે વિશ્વાસ જ નથી કરી શકતી કે તેનો પતિ લગ્ન પહેલાં જે વચનો આપ્યા હતાં તેનાંથી બિલકુલ વિપરીત જ વર્તન કરતો હતો. બીજા વર્ષે તેને લાગ્યું કે પરિસ્થિતિમાં કઈક બદલાવ આવશે. ત્રીજા વર્ષે, તે પોતે બદલાવાની કોશિશ કરવા લાગી એવું વિચારીને કે તેનાંથી કદાચ તેનો પતિ પણ બદલાઈ જશે અને બન્ને જણા સુખી અને ખુશીભર્યું જીવન જીવી શકશે. ચોથા વર્ષે, તેને લાગવા માંડ્યું કે કશું બદલાશે નહિ અને ત્યારબાદ એક વર્ષ પછી, તેઓએ છૂટાછેડા લઇ લીધા.